Potnjani, 27.11.2020.

Draga Anna,

stvarno mi je žao što si morala kroz sve to prolaziti. Drago mi je što si se slagala s tatom, ali mi je žao što tvoj odnos s majkom nije bio bolji. Sa sestrom si ponekad bila u dobrim odnosima, a ponekad ste se svađale, što u potpunosti razumijem. Mislim da je dobro što si se sprijateljila s Peterom, razumjeli ste se, voljeli i bili ste jedno drugome podrška. Samo, žao mi je što vaša ljubav nije dugo potrajala zbog ratne situacije. Meni je nepojmljivo da moram jesti istu hranu dva puta, a kamoli više od dva puta. Vas osmero u skloništu, to je nekako po mom mišljenju malo previše i možda vas je baš netko iz skloništa izdao. Da nije došao Dussel, ti bi imala svoju sobu. Nije mi se svidio jer ti je doslovno oduzeo sobu i zato što je gunđalo. Gospođa Van Daan je uvijek umišljena i misli da je bolja od drugih što mi se uopće ne sviđa. Stalno je nešto prigovarala i zanovijetala. Svidjelo mi se što si marljiva, što voliš čitati knjige i učiti. Cijenim što si često mislila na svoju baku i toliko ju voljela. Stanje u skloništu, što se tiče higijene, nije baš za pohvaliti. Stvarno mi je žao što se život jedne takve mlade i pametne djevojke završio već u 15-oj godini života. Stvarno mi se svidjelo kako si sve to zapisala i na taj način nam prenijela barem dio doživljaja.

Pozdrav, draga Anna!

David Poljičak